# Festival de la Cançó d'Eurovisió 2011

El LVI Festival de la Cançó d'Eurovisió fou la 56a edició del Festival de la Cançó d'Eurovisió que es va celebrar a Düsseldorf (Alemanya), després que la representant d'aquest país, Lena Meyer-Landrut, obtingués la victòria en l'edició de 2010 amb la cançó Satellite. Malgrat que inicialment es va plantejar la celebració del festival entre el 17 i el 21 de maig de 2011, el canal ARD/NDR va decidir avançar les dates una setmana (entre el 10 i el 14 de maig) per evitar problemes amb la transmissió d'alguns esdeveniments esportius que s'havien de realitzar les últimes setmanes del mes, com la final de la Bundesliga.
Els presentadors d'aquesta edició van ser Anke Engelke, Judith Rakers i Stefan Raab. Per primera vegada en la història del festival, un canal privat que no pertany a la UER va participar en l'esdeveniment com a organitzador després que ProSieben col·laborés en la realització del certamen i en l'emissió de la primera semifinal per al territori alemany.
Diferents ciutats van manifestar els seus desitjos d'organitzar el tercer festival en terres alemanyes i el primer des de la Reunificació. Anteriorment, Frankfurt del Main i Múnic van acollir el festival en les edicions de 1957 i 1983, respectivament, essent ambdues ciutats part de la llavors República Federal Alemanya. Quatre ciutats van presentar oficialment la seva candidatura per acollir el festival, essent la capital de l'estat de Renània del Nord-Westfàlia la guanyadora, superant a Berlín, Hannover i Hamburg. L'esdeveniment es va dur a terme a l'ESPIRIT arena, amb capacitat per a 35.000 espectadors.
43 països van participar en l'esdeveniment, igualant el rècord de participants establert a Belgrad 2008. Itàlia va retornar al concurs després d'una prolongada absència de 13 anys, igual que Àustria que retornà després de retirar-se el 2007. També van retornar San Marino després del seu debut el 2008 i Hongria després del seu parèntesi el 2010. Per tant, quatre països van retornar a Eurovisió. En aquesta edició no es va retirar cap país.
El concurs va tenir la mateixa estructura de les edicions anteriors, amb dues semifinals per triar a 10 finalistes cadascuna. A la final, aquests 20 participants es van unir a aquells ja classificats per ser membres del Big Five, aquells que són els màxims contribuents del festival en l'àmbit econòmic. Alemanya es va convertir en el primer país d'aquest grup en guanyar el festival des de la seva aparició l'any 2000, però la seva plaça automàtica a la final no va ser substituïda per cap altre país. El retorn italià al festival a més va generar l'ampliació del Big Four al Big Five, per la qual cosa la final va comptar amb 25 participants com de costum.
Tot i no haver-hi un clar favorit, els representants del Regne Unit, el grup Blue, el francès Amaury Vassili i la participant d'Estònia, Getter Jaani, encapçalaven les llistes a les cases d'apostes, tot i que al final acabarien decebent el públic en quedar als llocs 11, 15 i 24, respectivament. Altres favorits eren els participants de Suècia, Irlanda, Alemanya, Noruega i Israel, que van tenir resultats dispars entre si; mentre els tres primers van aconseguir entrar en el top 10, el tema noruec Haba Haba i l'israelià Ding Dong no van aconseguir passar de la semifinal.
Aquest festival es va convertir en un dels més sorprenents degut als seus resultats inesperats. Finalistes habituals van ser eliminats en semifinals, com Armènia, Noruega i Turquia. Països habitualment eliminats a les semifinals van arribar a la final, com Estònia, Eslovènia i Lituània. Els quatre grans favorits (Regne Unit, Estònia, França i Rússia) van acabar decebent al públic, i es van aconseguir classificar 5 països d'Europa Occidental al top 10, cosa que no passava des de 2004, quan n'hi van quedar 6.
La cançó Running Scared, interpretada pel duet format per Eldar Gasimov i Nigar Jamal en representació de l'Azerbaidjan va guanyar el concurs amb un total de 221 punts, essent la primera victòria que obté aquest país des del seu debut a l'edició de 2008. La segona posició la va obtenir el cantautor de jazz italià Raphael Gualazzi amb el tema Madness of Love, aconseguint una de les millors posicions d'aquest país en la història del concurs. El tercer lloc va ser per al cantant de pop suec Eric Saade amb el tema Popular, que va aconseguir la primera victòria en una semifinal per al seu país, a més de ser la millor participació d'aquest país en una final des de la victòria a l'edició de 1999 amb Charlotte Nilsson.

## Organització
### Seu del festival

Tradicionalment, el festival és acollit per la capital de cada país, ja que normalment n'és la ciutat més important i desenvolupada i, per tant, la que té la millor infraestructura per realitzar un esdeveniment de tal envergadura. Des de l'edició de 1994, l'esdeveniment s'ha realitzat a la capital de cada país exceptuant l'edició de 1998 a Birmingham i l'edició de 2004 a Istanbul (que malgrat no ser la capital, era el principal centre urbà de Turquia). No obstant això, en el cas d'Alemanya, l'existència de diverses ciutats capaces d'organitzar el festival va generar una competició entre aquestes per determinar la seu definitiva. Fins i tot, cap de les dues edicions prèvies disputades al país germànic va ser realitzada a la capital, ja que es van dur a terme a Frankfurt del Main i Múnic. Poc després d'acabar l'edició de 2010, un total de vuit ciutats van anunciar les seves intencions d'albergar el certamen europeu: la capital Berlín, Colònia, Düsseldorf, Frankfurt del Main, Hamburg, Hannover, Gelsenkirchen i Múnic. Tot i que 23 ciutats van sol·licitar oficialment informació per organitzar l'esdeveniment, només quatre finalistes van ser anunciades pel comitè organitzador liderat per la NDR: Berlín, Hamburg, Hannover i Düsseldorf. D'acord amb alguns mitjans, les altes exigències establertes varen fer que Colònia i Múnic es retiressin.
La candidatura berlinesa va proposar la utilització d'una carpa als hangars de l'antic aeroport de Tempelhof, lloc que va acollir diferents fires i esdeveniments després del seu tancament, però que presentava l'inconvenient de tenir una capacitat reduïda de 9.000 espectadors. Hamburg i Hannover van proposar també llocs destinats a fires, després que els seus respectius estadis i pavellons ja estiguessin reservats per esdeveniments o partits de la Bundesliga. Fins i tot, el 31 de maig de 2010 el canal alemany ARD havia anunciat que l'elecció de Hannover o Hamburg seria poc probable, perquè les ciutats no estarien disponibles pel festival els dies en què inicialment se celebraria (del 17 al 21 de maig), tot i que amb el canvi de dates, ambdues ciutats van ser elegibles per albergar l'esdeveniment. Més endavant, el 2 d'octubre de 2010, es va anunciar que Hamburg no seria elegida degut a no poder garantir el finançament requerit.
Malgrat que Berlín i Hamburg (l'anomenada «capital eurovisiva d'Alemanya») semblaven ser originalment les preferides, la proposta de Düsseldorf va acabar convencent als organitzadors. La capital de l'estat de Renània del Nord-Westfàlia va presentar l'única seu multipropòsit d'entre les quatre candidates: l'ESPIRIT Arena. El recinte fou inaugurat el 2004 per substituir l'antic Rheinstadion i té una capacitat màxima de fins a 60.000 espectadors, tot i que durant la celebració del festival, va proposar un aforament de 35.000 espectadors. L'únic problema mencionat per Düsseldorf va ser la realització d'una fira amb desenes de milers d'assistents durant la mateixa data, per la qual cosa provocaria l'escasseig d'allotjament disponible per als visitants, davant la qual cosa es va proposar utilitzar habitacions de ciutats properes a l'àrea Rin-Ruhr i fins i tot 2.000 llits en barques estacades al Rin.
Finalment, el 12 d'octubre de 2010, Düsseldorf va ser elegida per acollir el festival, perquè es va considerar que el seu pla de celebrar el festival a l'ESPIRIT Arena era el més idoni. Per l'habilitació del pavelló, l'organització va arrendar l'espai durant les sis setmanes prèvies al festival, la qual cosa va obligar a l'equip Fortuna Düsseldorf de la segona divisió de la Bundesliga a buscar una seu alternativa; i tot i que inicialment es va proposar utilitzar el Paul-Janes-Stadion com a alternativa, finalment es va decidir utilitzar els camps auxiliars d'entrenament, instal·lant seients temporals amb un cost d'1,5 milions d'euros.
| Esdeveniment | Data i hora | Preus |
| Primera semifinal | 10 de maig, 21:00 (CET) | 19 a 119 € |
| Segona semifinal | 12 de maig, 21:00 (CET) | 19 a 119 € |
| Gran final | 14 de maig, 21:00 (CET) | 89 a 189 € |

### Identitat visual

Tal com s'havia fet en edicions anteriors, des de l'adopció de l'isotip genèric d'Eurovisió el 2004, l'organització d'aquesta edició va utilitzar una identitat visual pròpia per al desenvolupament del festival.
El principal emblema d'aquesta identitat visual va ser un cor format amb llums de colors sobre un fons violeta fosc. La idea va sortir després que la guanyadora de l'edició de 2010, Lena Meyer-Landrut, fes aquest símbol amb els dits de la mà una vegada fou anunciada la seva victòria a Oslo. Juntament amb el logo, es va utilitzar l'eslògan «Feel your heart beat!» («Sent bategar el teu cor» en català). Ambdós símbols es van utilitzar per a les portades dels discs, fotografies, llocs web i milers d'altres aplicacions. Durant el festival, prèviament a cada cançó es van presentar petits vídeos (coneguts com a «postcards» o «postals») on es mostraven persones originàries del país participant que vivien a Alemanya i finalitzaven el seu vídeo amb l'eslògan en l'idioma oficial de cada país i el logotip de l'esdeveniment amb els colors de la bandera de cada país.
L'escenari va tenir una forma circular, i a través d'una passarel·la va connectar amb un altre escenari més petit ubicat entre el públic. Al darrere de l'escenari, es va ubicar una pantalla amb llums led. Durant la final, la pantalla es va dividir en dos permetent mostrar a l'audiència la «Green room» («Sala verda»), on s'ubiquen els artistes per a conèixer el resultat de les votacions.

## Països participants

L'organització del festival va anunciar que els països que volien participar en l'esdeveniment tenien fins al 20 de desembre de 2010 per a preinscriure's al certamen i fins al 25 de desembre per confirmar la seva participació o retirar-se sense pagar cap multa. La llista oficial dels països participants es va donar a conèixer el 31 de desembre de 2010, totalitzant 43 inscrits i igualant la marca establerta al festival de 2008.
Quatre països van retornar al festival. Àustria va ser un dels primers països a confirmar el seu retorn a través de l'Österreichischer Rundfunk, poques setmanes després de ser elegit el seu país veí, Alemanya, com a organitzador de l'esdeveniment. Els rumors d'un retorn per part d'Itàlia van anar en augment, especialment després que l'organització del programa X Factor anunciés que el seu guanyador podria participar a Eurovisió en lloc d'anar al Festival de la cançó de Sanremo com de costum; no obstant això, només el 2 de desembre, la RAI va anunciar oficialment el retorn al concurs en el qual varen participar des de la primera edició, després de 13 anys d'absència. El retorn italià va generar expectatives d'un retorn de San Marino, especialment perquè la RAI és un dels principals inversionistes de SMRTV, el seu canal representant davant la UER; els rumors es concretarien quan San Marino es va inscriure a la llista provisional i dies després, el 22 de desembre, confirmés la seva segona participació a Eurovisió. En el cas d'Hongria, el canal Duna TV va intentar incorporar-se a la UER, anunciant que en aquest cas participaria a Eurovisió, mentre l'estatal MTV va rebutjar participar-hi inicialment; no obstant això, la UER va decidir rebutjar l'ingrés del canal privat, i MTV va confirmar posteriorment el seu retorn al Festival.
Tot i que una enquesta dels seus espectadors donava suport a la participació del país el 2011, Slovenská televízia va anunciar inicialment que Eslovàquia no participaria el 2011 degut a les severes dificultats econòmiques que travessava el canal, que van incloure un dràstic retall al seu pressupost, la fusió de l'ens televisiu amb Slovenský rozhlas i l'eliminació de diverses emissores de ràdio i canals de televisió amb la finalitat d'abaratir costos. No obstant això, aquesta postura canviaria en les setmanes següents, després que el país s'inscrigués en el llistat i finalment aconseguís arreglar la situació per confirmar la seva participació en el festival. Això va permetre que Eslovàquia ampliés el termini per decidir la seva participació mentre buscava algun patrocinador per al concurs, tot i que finalment en no trobar-lo el país va anunciar la seva retirada del certamen, el 7 de gener de 2011. La situació novament es va revertir amb la publicació dels preparatius del sorteig de les semifinals realitzat per la UER, en el qual Eslovàquia va continuar com a participant confirmat.
Va haver-hi dubtes sobre la participació d'Israel, perquè tant la data de la primera semifinal com el seu respectiu assaig coincidien amb festivitats civicoreligioses (el Iom ha-Atsmaüt i el Iom ha-Zikkaron, respectivament). No obstant això, la Unió Europea de Radiodifusió va permetre que el país competís a la segona semifinal, entre la primera i la desena posició.
Quant a Andorra, el director de Ràdio i Televisió d'Andorra, Jordi Marticella, va confirmar que el canal no participaria el 2011 degut a dificultats econòmiques i que aquesta decisió era, de moment, indefinida. Liechtenstein va intentar participar per primera vegada, després que l'únic canal de televisió del principat, 1 FLTV, enviés una sol·licitud per a ingressar a la Unió Europea de Radiodifusió, però aquesta va ser rebutjada per la 65a Assemblea General de la UER, celebrada a Ginebra (Suïssa). Liechtenstein ja havia intentat participar amb anterioritat el 1976, però li fou impossible fer-ho en no tenir un ens de radiodifusió nacional. La possibilitat del retorn de Montenegro va ser bastant forta, especialment després que el cap de la delegació de la RTCG inscrigués el país en la llista provisional de participants, però dies abans del termini final, el canal va renunciar a la participació després que no aconseguís trobar suficients fons per sostenir una candidatura.
Tal com en anys anteriors, cinc països van accedir directament a la final, tot i que en aquesta oportunitat el dret d'amfitrió no va ser considerat. El grup de finalistes directes, tradicionalment conegut com a Big 4 i format per l'amfitriona Alemanya, França, Espanya i el Regne Unit, es va ampliar a Itàlia després de la seva reincorporació al concurs. D'aquesta manera, el país transalpí es classificà directament, en ser un dels que més diners aporta a la Unió Europea de Radiodifusió.

### Cançons i selecció

43 països van participar en aquesta edició del Festival d'Eurovisió. Quatre països, Àustria, Hongria, Itàlia i San Marino varen tornar al certamen. Aquesta és la llista oficial dels països participants emesa per la UER:
| País i TV | Títol original de la cançó | Artista | Procés i data de selecció |
| País i TV | Traducció en català | Idiomes | Procés i data de selecció |
| Albània RTSH | Feel the passion | Aurela Gace | Festivali I Këngës 49, 25-12-10 |
| Albània RTSH | Sent la passió | Anglès i albanès | Festivali I Këngës 49, 25-12-10 |
| Alemanya NDR | Taken by a stranger | Lena Meyer-Landrut | Unser Song für Deutschland, 18-02-11 |
| Alemanya NDR | Presa per un estrany | Anglès | Unser Song für Deutschland, 18-02-11 |
| Armènia ARMTV | Boom Boom | Emmy Bejanyan | Final nacional, 05-03-11 |
| Armènia ARMTV | - | Anglès | Final nacional, 05-03-11 |
| Àustria ORF | The secret is love | Nadine Beiler | Düsseldorf Wir Kommen, 25-02-11 |
| Àustria ORF | El secret és l'amor | Anglès | Düsseldorf Wir Kommen, 25-02-11 |
| Azerbaidjan Ictimai | Running scared | Ell & Nikki | Final nacional, 11-02-11 |
| Azerbaidjan Ictimai | Fugint espantat | Anglès | Final nacional, 11-02-11 |
| Bèlgica RTBF | With love baby | Witloof Bay | Eurovision 2011: Qui? A vous de choisir!, 12-02-11 |
| Bèlgica RTBF | Amb amor, carinyo | Anglès | Eurovision 2011: Qui? A vous de choisir!, 12-02-11 |
| Belarús BTRC | I love Belarus | Anastasia Vinnikova | Elecció interna, 28-02-11 |
| Belarús BTRC | M'encanta Belarús | Anglès | Elecció interna, 28-02-11 |
| Bòsnia i Hercegovina BHRT | Love in rewind | Dino Merlin | Elecció interna, 20-02-11 |
| Bòsnia i Hercegovina BHRT | Amor rebobinat | Anglès | Elecció interna, 20-02-11 |
| BNT | Na inat | Poli Genova | Final nacional, 23-02-11 |
| BNT | No importa el què | Búlgar | Final nacional, 23-02-11 |
| Croàcia HRT | Celebrate | Daria Kinzering | DORA - Let's go to Eurovision, 05-03-11 |
| Croàcia HRT | Celebrar | Anglès | DORA - Let's go to Eurovision, 05-03-11 |
| Dinamarca DR | New tomorrow | A Friend in London | Dansk Melodi Grand Prix, 26-02-11 |
| Dinamarca DR | Un nou demà | Anglès | Dansk Melodi Grand Prix, 26-02-11 |
| Eslovàquia STV | I'm still alive | TWiiNS | Elecció interna, 18-02-11 |
| Eslovàquia STV | Segueixo viva | Anglès | Elecció interna, 18-02-11 |
| Eslovènia RTVSLO | No one | Maja Keuc | EMA, 27-02-11 |
| Eslovènia RTVSLO | Ningú | Anglès | EMA, 27-02-11 |
| Espanya TVE | Que me quiten lo bailao | Lucía Pérez | Destino Eurovisión 2011, 18-02-11 |
| Espanya TVE | No poden prendre'm la diversió | Castellà | Destino Eurovisión 2011, 18-02-11 |
| Estònia ERR | Rockefeller Street | Getter Jaani | Eesti Laul, 26-02-11 |
| Estònia ERR | Carrer Rockefeller | Anglès | Eesti Laul, 26-02-11 |
| Finlàndia YLE | Da, da, dam | Paradise Oskar | Euroviisut, 12-02-11 |
| Finlàndia YLE | - | Anglès | Euroviisut, 12-02-11 |
| França France 3 | Sognu | Amaury Vassili | Elecció interna, 05-02-11 |
| França France 3 | Somni | Cors | Elecció interna, 05-02-11 |
| Geòrgia GPB | One more day | Eldrine | Final nacional, 19-02-11 |
| Geòrgia GPB | Un dia més | Anglès | Final nacional, 19-02-11 |
| Grècia ERT | Watch my dance | Lukas Yiorkas amb Stereo Mike | Final Nacional, 02-03-11 |
| Grècia ERT | Mira el meu ball | Anglès i grec | Final Nacional, 02-03-11 |
| Hongria MTV | What about my dreams? | Kati Wolf | Elecció interna, 09-03-11 |
| Hongria MTV | Què passa amb els meus somnis? | Anglès i hongarès | Elecció interna, 09-03-11 |
| Irlanda RTÉ | Lipstick | Jedward | Eurosong, 11-02-11 |
| Irlanda RTÉ | Pintallavis | Anglès | Eurosong, 11-02-11 |
| Islàndia RÚV | Coming home | Sigurjón's Friends | Söngvakeppni Sjónvarpsins, 12-02-11 |
| Islàndia RÚV | Tornant cap a casa | Anglès | Söngvakeppni Sjónvarpsins, 12-02-11 |
| Israel IBA | Ding Dong | Dana International | Kdam Eurovision, 08-03-11 |
| Israel IBA | - | Hebreu i anglès | Kdam Eurovision, 08-03-11 |
| Itàlia RAI | Madness of love | Raphael Gualazzi | Festival de la cançó de Sanremo, 19-02-11 |
| Itàlia RAI | Bogeria d'amor | Italià i anglès | Festival de la cançó de Sanremo, 19-02-11 |
| Letònia LTV | Angel in disguise | Musiqq | Eirodziesma, 26-02-11 |
| Letònia LTV | Àngel disfressat | Anglès | Eirodziesma, 26-02-11 |
| Lituània LRT | C'est ma vie | Evelina Sašenko | Final nacional, 24-02-11 |
| Lituània LRT | És la meva vida | Anglès i francès | Final nacional, 24-02-11 |
| ARI de Macedònia MKRTV | Rusinka | Vlatko Ilievski | Skopje Fest, 27-02-11 |
| ARI de Macedònia MKRTV | Russa | Macedònic | Skopje Fest, 27-02-11 |
| República de Malta PBS | One life | Glen Vella | Malta EuroSong, 12-02-2011 |
| República de Malta PBS | Una vida | Anglès | Malta EuroSong, 12-02-2011 |
| Moldàvia TRM | So lucky | Zdob şi Zdub | O melodie pentru Europa, 26-02-2011 |
| Moldàvia TRM | Tan afortunat | Anglès | O melodie pentru Europa, 26-02-2011 |
| Noruega NRK | Haba Haba | Stella Mwangi | Melodi Grand Prix, 12-02-11 |
| Noruega NRK | A poc a poc | Anglès i suahili | Melodi Grand Prix, 12-02-11 |
| Països Baixos TROS | Never alone | 3Js | Nationaal Songfestival, 30-01-11 |
| Països Baixos TROS | Mai sol | Anglès | Nationaal Songfestival, 30-01-11 |
| Polònia TVP | Jestem | Magdalena Tul | Krajowe Eliminacje, 14-02-11 |
| Polònia TVP | Jo sóc | Polonès | Krajowe Eliminacje, 14-02-11 |
| Portugal RTP | A luta é alegria | Homens da Luta | Festival RTP da Canção, 05-03-11 |
| Portugal RTP | La lluita és alegria | Portuguès | Festival RTP da Canção, 05-03-11 |
| Regne Unit BBC | I can | Blue | Elección interna, 29-01-11 |
| Regne Unit BBC | Puc | Anglès | Elección interna, 29-01-11 |
| Romania TVR | Change | Hotel FM | Selecţia Naţională, 31-12-10 |
| Romania TVR | Canviar | Anglès | Selecţia Naţională, 31-12-10 |
| Rússia C1R | Get you | Alexey Vorobyov | Elecció interna, 12-03-11 |
| Rússia C1R | Atrapar-te | Anglès | Elecció interna, 12-03-11 |
| San Marino SMRTV | Stand by | Senit | Elecció interna, gener de 2011 |
| San Marino SMRTV | Hi seré present | Anglès | Elecció interna, gener de 2011 |
| Sèrbia RTS | Čaroban | Nina | Pesma za Evropu, 26-02-11 |
| Sèrbia RTS | Màgic | Serbi | Pesma za Evropu, 26-02-11 |
| Suècia SVT | Popular | Eric Saade | Melodifestivalen 2011, 12-03-11 |
| Suècia SVT | Popular | Anglès | Melodifestivalen 2011, 12-03-11 |
| Suïssa SRG SSR idée suisse | In love for a while | Anna Rossinelli | Die grosse Entschendiungs Show, 11-12-10 |
| Suïssa SRG SSR idée suisse | Enamorada per una estona | Anglès | Die grosse Entschendiungs Show, 11-12-10 |
| Turquia TRT | Live it up | Yüksek Sadakat | Elecció interna, 2011 |
| Turquia TRT | Viu-ho al màxim | Anglès | Elecció interna, 2011 |
| Ucraïna NTU | Angel | Mika Newton | Final nacional, 26-02-2011 |
| Ucraïna NTU | Àngel | Anglès | Final nacional, 26-02-2011 |
| Xipre CyBC | San aggelos s'agapisa | Christos Mylordos | Performance, 10-09-10 |
| Xipre CyBC | Et vaig voler com un àngel | Grec | Performance, 10-09-10 |

### Sorteig de semifinals

Els sis bombos van quedar de la següent forma:
| Bombo 1 | Bombo 2 | Bombo 3 | Bombo 4 | Bombo 5 | Bombo 6 |
| Albània  Bòsnia i Hercegovina  Croàcia  Eslovènia ARI de Macedònia  Sèrbia  Suïssa | Dinamarca  Estònia  Finlàndia  Islàndia  Noruega  Suècia | Azerbaidjan  Belarús  Geòrgia  Israel  Moldàvia  Rússia  Ucraïna | Armènia  Bèlgica  Grècia  Països Baixos  Turquia  Xipre | Irlanda  Letònia  Lituània  República de Malta  Portugal  Romania | Àustria  Bulgària  Eslovàquia  Hongria  Polònia  San Marino |
Després del sorteig que es va celebrar el 17 de gener a Düsseldorf, les dues semifinals van quedar establertes de la següent forma:
| 1a semifinal 10 de maig de 2011 | 1a semifinal 10 de maig de 2011 | 2a semifinal 12 de maig de 2011 | 2a semifinal 12 de maig de 2011 |
| Albània Finlàndia Armènia Suïssa Noruega Turquia Geòrgia Sèrbia Rússia Polònia | Croàcia Azerbaidjan Hongria Lituània República de Malta San Marino Islàndia Grècia Portugal | Països Baixos Bòsnia i Hercegovina Ucraïna Xipre Àustria Suècia Moldàvia Bèlgica Eslovàquia | Israel* ARI de Macedònia Belarús Dinamarca Bulgària Letònia Estònia Romania Eslovènia Irlanda |
| Només votació: Espanya Regne Unit | Només votació: Espanya Regne Unit | Només votació: Alemanya França Itàlia | Només votació: Alemanya França Itàlia |
* Israel: En celebrar-se una festa religiosa el dia de la primera semifinal, la UER va negociar amb Israel perquè pogués participar fent que li donessin una plaça a la segona semifinal sense que es presentés al sorteig de semifinals.

### Altres membres de la UER que no hi participen

* Andorra: La RTVA va confirmar el 6 d'octubre de 2010 que la cadena no disposava del pressupost suficient per a poder participar en el Festival de 2011. A diferència de 2010, la televisió andorrana va descartar la cerca de possibles patrocinadors degut a la manca d'un projecte que els pogués motivar i al mateix desinterès de la RTVA.
* Luxemburg: La RTL no participa en el Festival des de 1993.
* Mònaco: La TMC Monte Carlo es va retirar després del Festival de 2006 i no ha tornat a participar-hi degut a la manca de suport pressupostari per part del govern del Principat.
* Montenegro: La RTCG va confirmar la seva preinscripció al Festival de 2011, però apuntant que podria retirar-se abans del límit final fixat per l'UER (25 de desembre de 2010), donat la seva dependència de l'aportació financera d'algun patrocinador per poder costejar la seva participació. El 23 de desembre de 2010, el propi ens montenegrí va anunciar al seu web que no podia finançar la seva participació, i que per tant, retirava la seva inscripció al Festival. El país balcànic va participar per darrer cop el 2009.
* Txèquia: Un portaveu de la CT va declarar a un web txec que l'ens no retornaria al Festival fins que "hi hagués canvis fonamentals" que fessin més atractiu el Festival al públic txec. La República Txeca va participar per darrer cop al 2009.
Els membres restants de la UER (Marroc, Algèria, Tunísia, Líbia, Egipte, Líban i Jordània) no han participat mai al Festival (excepte el Marroc el 1980) i tampoc han mostrat un veritable interès a fer-ho, per raons culturals, polítiques i econòmiques.
L'únic ens televisiu amb seu a Liechtenstein, 1FLTV, va sol·licitar l'adhesió a la UER com a membre actiu al juliol de 2010, però finalment la seva sol·licitud va ser denegada per l'organisme responsable del Festival, el que no permetrà al Principat fer el seu debut el 2011, tal com havien previst.

### Cobertura

Totes les televisions associades a la UER i que envien un representant per a una edició del festival són obligades a transmetre en directe com a mínim la semifinal en la qual competeixen i la final (el Big 5 i els finalistes directes, obligatòriament transmeten la final i una de les dues semifinals). No obstant això, tots els països poden transmetre la semifinal en la qual no participen, amb la possibilitat de transmetre-la en diferit.
Gràcies a Internet, el certamen pot veure's des de qualsevol part del món. A més, diferents canals de televisió, tant de països europeus que no participen en el festival o que no pertanyen a la UER, van transmetre el festival ja fos en directe o en diferit. També diverses televisions europees van emetre el festival a través de les seves senyals internacionals.
A més dels 43 països participants, 4 països més van retransmetre el festival. Malgrat no ser apta per participar, Austràlia va retransmetre el concurs a través de la Special Broadcasting Service (SBS), tal com havia fet en anys anteriors. Com ocorre des de 2009, la retransmissió va incloure comentaris locals i segments presentats per Julia Zemiro i Sam Pang. La primera semifinal va ser emesa el 13 de maig de 2011, la segona el 14 de maig i la final, el 15 de maig. En el cas de Nova Zelanda, el concurs va ser transmès per Triangle TV, canal per satèl·lit de STRATOS, que va transmetre les semifinals i la final en diferit. A Europa, malgrat que no van participar en aquest esdeveniment, els habitants de les illes Fèroe (Sjónvarp Føroya), i Kosovo (RTK) van poder veure el concurs. Per altra banda, Groenlàndia (KNR) va retransmetre tant la segona semifinal com la final del certamen utilitzant els comentaris de la Danmarks Radio. A Àsia, Kazakhstan (Yel Arna) va transmetre tot el certamen.

## Resultats
### Primera semifinal. 10 de maig de 2011

| Nº | País | Intèrpret(s) | Cançó | Posició | Punts |
| 01 | Polònia | Magdalena Tul | Jestem | 19 | 18 |
| 02 | Noruega | Stella Mwangi | Haba, haba | 17 | 30 |
| 03 | Albània | Aurela Gace | Feel the passion | 14 | 47 |
| 04 | Armènia | Emmy | Boom Boom | 11 | 54 |
| 05 | Turquia | Yüksek Sadakat | Live it up | 13 | 47 |
| 06 | Sèrbia | Nina | Čaroban | 8 | 67 |
| 07 | Rússia | Alexey Vorobyov | Get you | 9 | 64 |
| 08 | Suïssa | Anna Rossinelli | In love for a while | 10 | 55 |
| 09 | Geòrgia | Eldrine | One more day | 6 | 74 |
| 10 | Finlàndia | Paradise Oskar | Da, da, dam | 3 | 103 |
| 11 | Malta | Glen Vella | One life | 12 | 54 |
| 12 | San Marino | Senit | Stand by | 16 | 34 |
| 13 | Croàcia | Daria Kinzer | Celebrate | 15 | 41 |
| 14 | Islàndia | Sigurjón's Friends | Coming home | 4 | 100 |
| 15 | Hongria | Kati Wolf | What about my dreams? | 7 | 72 |
| 16 | Portugal | Homens da Luta | A luta é alegria | 18 | 22 |
| 17 | Lituània | Evelina Sašenko | C'est ma vie | 5 | 81 |
| 18 | Azerbaidjan | Ell & Nikki | Running scared | 2 | 122 |
| 19 | Grècia | Loucas Yiorkas amb Stereo Mike | Watch my dance | 1 | 133 |

### Segona semifinal. 12 de maig de 2011

| Nº | País | Intèrpret(s) | Cançó | Posició | Pts. |
| 01 | Bòsnia i Hercegovina | Dino Merlin | Love in rewind | 5 | 109 |
| 02 | Àustria | Nadine Beiler | The secret is love | 7 | 69 |
| 03 | Països Baixos | 3Js | Never alone | 19 | 13 |
| 04 | Bèlgica | Witloof Bay | With love baby | 11 | 53 |
| 05 | Eslovàquia | TWiiNS | I'm still alive | 12 | 48 |
| 06 | Ucraïna | Mika Newton | Angel | 6 | 81 |
| 07 | Moldàvia | Zdob şi Zdub | So lucky | 10 | 54 |
| 08 | Suècia | Eric Saade | Popular | 1 | 155 |
| 09 | Xipre | Christos Mylordos | San aggelos s'agapisa | 18 | 16 |
| 10 | Bulgària | Poli Genova | Na inat | 13 | 48 |
| 11 | ARI de Macedònia | Vlatko Ilievski | Rusinka | 16 | 36 |
| 12 | Israel | Dana International | Ding Dong | 15 | 38 |
| 13 | Eslovènia | Maja Keuc | No one | 3 | 112 |
| 14 | Romania | Hotel FM | Change | 4 | 111 |
| 15 | Estònia | Getter Jaani | Rockefeller street | 9 | 60 |
| 16 | Belarús | Anastasia Vinnikova | I love Belarus | 14 | 45 |
| 17 | Letònia | Musiqq | Angel in disguise | 17 | 25 |
| 18 | Dinamarca | A Friend in London | New tomorrow | 2 | 135 |
| 19 | Irlanda | Jedward | Lipstick | 8 | 68 |

### Final. 14 de maig de 2011

| Nº | País | Intèrpret(s) | Cançó | Posició | Pts. |
| 1 | Finlàndia | Paradise Oskar | Da, da, dam | 21 | 57 |
| 2 | Bòsnia i Hercegovina | Dino Merlin | Love in rewind | 6 | 125 |
| 3 | Dinamarca | A Friend in London | New tomorrow | 5 | 134 |
| 4 | Lituània | Evelina Sašenko | C'est ma vie | 19 | 63 |
| 5 | Hongria | Kati Wolf | What about my dreams? | 22 | 53 |
| 6 | Irlanda | Jedward | Lipstick | 8 | 119 |
| 7 | Suècia | Eric Saade | Popular | 3 | 185 |
| 8 | Estònia | Getter Jaani | Rockefeller street | 24 | 44 |
| 9 | Grècia | Loukas Giorkas junto a Stereo Mike | Watch my dance | 7 | 120 |
| 10 | Rússia | Alexey Vorobyov | Get you | 17 | 77 |
| 11 | França | Amaury Vassili | Sognu | 15 | 82 |
| 12 | Itàlia | Raphael Gualazzi | Madness of love | 2 | 189 |
| 13 | Suïssa | Anna Rossinelli | In love for a while | 25 | 19 |
| 14 | Regne Unit | Blue | I Can | 11 | 100 |
| 15 | Moldàvia | Zdob şi Zdub | So lucky | 12 | 97 |
| 16 | Alemanya | Lena | Taken by a stranger | 10 | 107 |
| 17 | Romania | Hotel FM | Change | 16 | 77 |
| 18 | Àustria | Nadine Beiler | The secret is love | 18 | 64 |
| 19 | Azerbaidjan | Ell & Nikki | Running scared | 1 | 221 |
| 20 | Eslovènia | Maja Keuc | No one | 13 | 96 |
| 21 | Islàndia | Sigurjón's Friends | Coming home | 20 | 61 |
| 22 | Espanya | Lucía Pérez | Que me quiten lo bailao | 23 | 50 |
| 23 | Ucraïna | Mika Newton | Angel | 4 | 159 |
| 24 | Sèrbia | Nina | Čaroban | 14 | 85 |
| 25 | Geòrgia | Eldrine | One more day | 9 | 110 |

### Ordre de votació

Ordre de votació :
| 1. Rússia 2. Suïssa 3. Xipre 4. Lituània 5. Suècia 6. Moldàvia 7. Geòrgia 8. Bulgària 9. ARI de Macedònia 10. França 11. Azerbaidjan | 12. Països Baixos 13. Albània 14. San Marino 15. Finlàndia 16. Romania 17. Eslovènia 18. Belarús 19. Israel 20. Armènia 21. Grècia 22. Itàlia | 23. Polònia 24. Eslovàquia 25. Regne Unit 26. Ucraïna 27. Dinamarca 28. Croàcia 29. Alemanya 30. Noruega 31. Hongria 32. Bèlgica 33. Turquia | 34. Portugal 35. Bòsnia i Hercegovina 36. Estònia 37. Islàndia 38. Espanya 39. Àustria 40. Irlanda 41. Sèrbia 42. Malta 43. Letònia |

### Màximes puntuacions

Després de la votació, els països que van rebre 12 punts en la Final van ser:
| N. | A |
| 5 | Bòsnia i Hercegovina |
| 4 | Itàlia |
| 3 | Azerbaidjan |
| 3 | Ucraïna |
| 3 | Dinamarca |
| 3 | Irlanda |
| 3 | Geòrgia |
| 2 | Lituània |
| 2 | Suècia |
| 2 | França |
| 2 | Espanya |
| 2 | Eslovènia |
| 2 | Romania |
| 1 | Finlàndia |
| 1 | Hongria |
| 1 | Grècia |
| 1 | Regne Unit |
| 1 | Moldàvia |
| 1 | Àustria |
| 1 | Islàndia |
Els guanyadors van ser el duo azerià Ell & Nikki amb 221 punts. És el primer duo mixt que guanya el Festival des de 1963. El subcampió va ser l'italià Raphael Gualazzi, amb 189 punts, i el podi el va completar el suec Eric Saade amb 185 punts.

## Referències

* ↑ Schacht, Andreas. «GERMANY WINS EUROVISION SONG CONTEST!» (en anglès), 29-05-2010. [Consulta: 30 maig 2010].
* ↑ ESCToday. EBU Eurovision Press Conference (en anglès), 26-5-2010.
* 1 2 Mahía, Manu. Eurovisión 2011 tendrá lugar el 10, 12 y 14 de mayo, donde Lena defenderá su título. Eurovision-spain.com, 30-06-2010.
* ↑ Schacht, Andreas. Presenters for 2011 Eurovision Song Contest announced! (en anglès). Unión Europea de Radiodifusión, 16-12-2010.
* ↑ «Alle drei Shows live und bundesweit im TV» (en alemany). ARD/NDR. Arxivat de l'original el 20 de desembre de 2010. [Consulta: 16 desembre 2010].
* ↑ «Eurovision History by year (1957)» (en anglès). [Consulta: 30 maig 2010].
* ↑ «Eurovision History by year (1983)» (en anglès). [Consulta: 30 maig 2010].
* 1 2 Siim, Jarmo. «And the winner is... Düsseldorf!» (en anglès), 12-10-2010. [Consulta: 12 octubre 2010].
* 1 2 Bakker, Sietse. «43 nations on 2011 participants list!» (en anglès), 31-12-2010. [Consulta: 31 desembre 2010].
* ↑ O'Connor, John Kennedy. The Eurovision Song Contest 50 Years The Official History (en anglès). Londres: Carlton Books Limited, 2005. ISBN ISBN 1-84442-586-X.
* ↑ Bakker, Sietse. Reference Group gathered in Belgrade (en anglès). Eurovision.tv, 28-08-2010.
* ↑ Unión Europea de Radiodifusión. «Rules for the Eurovision Song Contest» (en anglès). [Consulta: 31 maig 2010].
* ↑ «eurovision 2011: conoce a los favoritos». Arxivat de l'original el 2011-08-27. [Consulta: 1r febrer 2012].
* ↑ Schacht, Andreas. AZERBAIJAN WINS 2011 EUROVISION SONG CONTEST! (en anglès). Eurovision.tv, 15-05-2011.
* ↑ Al Kaziri, Ghassan. GERMANY - Dusseldorf claims hosting (en anglès). Oikotimes.com, 14-08-2010.
* ↑ Bild.de. Eurovision Song Contest 2011 - Jetzt will auch Schalke den Grand Prix (en alemany), 01-06-2010.
* ↑ Oikotimes.com. GERMANY - Seven cities already declared interest (en anglès), 31-05-2010.
* ↑ Mohr, Thomas. «"Wir wollen die beste Show machen"» (en alemany), 2010. [Consulta: 31 desembre 2010].
* ↑ Stern.de. «Warum ein Außenseiter gute Chancen hat», 23-08-2010. [Consulta: 31 desembre 2010].
* ↑ «Hamburg kann den Eurovision Song Contest abhaken» (en alemany), 02-10-2010. [Consulta: 2 octubre 2010].
* ↑ Maier, Jens. «Warum ein Außenseiter gute Chancen hat» (en alemany), 23-08-2010. [Consulta: 23 agost 2010].
* 1 2 Preuß, Frank y Wölke, Angelika. «Eurovision Song Contest kommt nach Düsseldorf» (en alemany), 07-10-2010. [Consulta: 31 desembre 2010].
* ↑ Fortuna Düsseldorf. «DFL genehmigt Umzug in den Flinger Broich» (en alemany), 06-10-2010. [Consulta: 31 desembre 2010].
* ↑ Hoff, Rüdiger. «Mobiles Stadion für Fortuna wegen Song Contest» (en alemany), 10-12-2010. [Consulta: 31 desembre 2010].
* 1 2 Hernández, José García. Austria planea cómo elegir representante para Eurovisión 2011. Eurovision-spain.com, 27-07-2010.
* 1 2 «Italia applied for 2011 Eurovision Song Contest!» (en anglès), 02-12-2010. [Consulta: 2 desembre 2010].
* 1 2 Hondal, Victor. San Marino will participate in Düsseldorf 2011 (en anglès). ESCtoday.com, 22-12-2010.
* 1 2 Al Kaziri, Ghassan. Liechtenstein, Qatar, Hungary out of 2011 Eurovision. Oikotimes.com, 06-12-2010.
* 1 2 Hondal, Victor. Hungary returns to the Eurovision Song Contest (en anglès). ESCtoday.com, 27-12-2010.
* ↑ Hondal, Victor. Slovakia withdraws from Eurovision 2011 (en anglès). ESCtoday.com, 01-12-2010.
* ↑ Al Kaziri, Ghassan. Slovakia also in the provisional list (en anglès). Oikotimes.com, 11-12-2010.
* ↑ Mediálne.sk. «Eurosong definitívne tento rok nebude» (en eslovac), 07-01-2011. [Consulta: 8 gener 2011].
* ↑ Hondal, Victor. Slovakia: STV confirms withdrawal decision (en anglès). esctoday.com, 07-01-2011.
* ↑ Mahía, Manu. Eslovaquia cae de Düsseldorf 2011 (en castellà). eurovision-spain.com, 07-01-2011.
* 1 2 Bakker, Sietse. «Düsseldorf gets ready for exchange and draw», 16-01-2011. [Consulta: 16 gener 2011].
* ↑ Melman, Moshe. Israel out of Eurovision 2011? (en anglès). Oikotimes.com, 17-07-2010.
* 1 2 Israel participará en la segunda semifinal en 2011. Eurovision-spain.com, 20-09-2010.
* ↑ García-Hernández, José. «Andorra no participará en Eurovisión 2011 por razones económicas», 06-10-2010. [Consulta: 6 octubre 2010].
* ↑ Von Heribert, Beck. Liechtenstein am «Song Contest» (en alemany). Vaterland.li, 29-07-2010.
* ↑ Costa, Nelson. Liechtenstein will debut in Eurovision 2011 (en anglès). Oikotimes.com, 29-07-2010.
* ↑ «Montenegro deja la puerta abierta para acudir a Alemania», 04-12-2010. [Consulta: 4 desembre 2010].
* ↑ «Montenegro se retira de forma oficial de Eurovisión 2011», 23-12-2010. [Consulta: 23 desembre 2010].
* ↑ Mahía, Manu. Düsseldorf 2011 iguala el récord de los 43 participantes (en castellà). eurovision-spain.com, 31-12-2010.
* 1 2 3 4 5 Costa, Nelson. «EUROVISION 2011 - 22 confirmations to Germany 2011» (en anglès), 26-06-2010. [Consulta: 26 juny 2010].
* ↑ Sahiti, Gafurr. Albania: RTSH denies local rumours and confirms Eurovision participation (en anglès). Oikotimes.com, 12-09-2010.
* ↑ Sahiti, Gafurr. Albania: Aurela to sing in English at Eurovision 2011 (en anglès). ESCtoday.com, 14-02-2011.
* ↑ Mahía, Manu. Aurela Gaçe será la voz de Albania en Düsseldorf con "Kënga ime". Eurovision-spain.com, 25-12-2010.
* 1 2 Unser Song für Lena Lena (en alemany). NDR, 16-12-2010.
* ↑ Costa, Nelson. ARMENIA - Singer internal selection to Germany 2011 (en anglès). Oikotimes.com, 19-06-2010.
* ↑ Mahía, Manu. CONFIRMADO: Emmy representará a Armenia en 2011. Eurovision-spain.com, 11-12-2010.
* ↑ Armenia chooses on the 26th of February (en anglès). eurovision.tv, 13-02-2011.
* ↑ Hondal, Victor. Austria: National final on February 25th (en anglès). ESCtoday.com, 12-11-2010.
* ↑ Costa, Nelson. AZERBAIYÁN: Final Nacional 11 de Febrero - Only national composers in 2011 (en anglès). Oikotimes.com, 09-06-2010.
* ↑ Mahía, Manu. Azerbaiyán escoge a Nigar y Eldar para Düsseldorf (en castellà). eurovision-spain.com, 11-02-2011.
* ↑ Montebello, Edward. «Belgium: RTBF adjusts 2011 plans». [Consulta: 28 maig 2010].
* ↑ «Eurovision 2011» (en francès). [Consulta: 28 maig 2010].
* ↑ Witloof Bay snatches Belgian ticket to Düsseldorf (en anglès). eurovision.tv, 12-02-2011.
* ↑ Busa, Alexandru. Belgium: Running order revealed (en anglès). ESCtoday.com, 03-02-2011.
* ↑ Jaindani, Sanjay. Belarus confirms participation in Düsseldorf (en anglès). ESCtoday.com, 06-12-2010.
* ↑ Busa, Alexandru. Anastasia Vinnikova to represent Belarus in Düsseldorf (en anglès). ESCtoday.com, 28-02-2011.
* ↑ Jiandani, Sanjay. «Bosnia & Herzegovina confirms participation» (en anglès), 19-11-2010. [Consulta: 19 octubre 2010].
* ↑ Hondal, Victor. Dino Merlin to represent Bosnia & Herzegovina in 2011 (en anglès). ESCtoday.com, 19-11-2010.
* ↑ Hondal, Victor. Bulgaria will participate in Eurovision 2011 (en búlgar). ESCtoday.com, 03-12-2010.
* ↑ Bulgaria: Deadline of submitions ends on February 9 (en anglès). ESCdaily.com.
* ↑ Gudim, Laura. Croatia: Dora to return to Zagreb next year? (en anglès). ESCtoday.com, 23-10-2010.
* ↑ Costa, Nelson. Croatia decides on March 5 (en anglès). Oikotimes.com, 21-11-2010.
* ↑ «Deense omroep DR op zoek naar inzendingen voor 'Melodi Grand Prix 2011'» (en neerlandès), 28-05-2010. [Consulta: 30 maig 2010].
* ↑ Al Kaziri, Ghassan. DENMARK - DR open submissions for 2011 Melodi Grand Prix (en anglès). Oikotimes.com, 04-03-2010.
* ↑ Coroneri, Alenka. DENMARK - DR sets national final for February 26 (en anglès). Oikotimes.com, 15-10-2010.
* ↑ Slovakia choose TWiiNS for Düsseldorf (en anglès). eurovision.com, 18-02-2011.
* ↑ Busa, Alexandru. Slovakia goes for internal selection (en anglès). ESCtoday.com, 21-01-2011.
* ↑ Konstantopoulos, Fotis. «SLOVENIA - Slovenia remains in Eurovision with EMA selection», 07-10-2010. [Consulta: 7 octubre 2010].
* ↑ Laufer, Gil. Slovenia: EMA 2011 on February 27th (en anglès). ESCtoday.com, 09-11-2010.
* ↑ García Hernández, José. TVE anuncia una convocatoria abierta y democrática para 2011 pero con un filtro o norma de calidad (en castellà), 6-3-2010.
* ↑ http://www.gestmusic.es/programa/destinoeurovision2011/?id=0 Arxivat 2012-01-19 a Wayback Machine.
* ↑ «¿Quieres asistir como público a las galas de Destino Eurovisión 2011?» (en castellà), 04-01-2011. [Consulta: 4 gener 2011].
* ↑ «Eesti osaleb Eurovisioonil ka järgmisel aastal» (en estonià), 26-05-2010. [Consulta: 30 maig 2010].
* ↑ Siim, Jarmo. Estonia goes big with selection in 2011 (en anglès). UER, 19-10-2010.
* ↑ Paradise Oskar se impone a Saara Alto y representará a Finlandia en Düsseldorf (en castellà). eurovision-spain.com, 12-02-2011.
* ↑ Busa, Alexandru. Finland: Running order for Euroviisut 2011 decided (en anglès). ESCtoday.com, 01-02-2010.
* ↑ «France to compete in Eurovision 2011» (en anglès), 05-12-2010. [Consulta: 6 desembre 2010].
* ↑ http://www.esctoday.com/news/read/16670
* ↑ Hondal, Victor. France: Amaury Vassili to the Eurovision Song Contest (en anglès). ESCtoday.com, 27-01-2011.
* ↑ «France Télévisions rule out national final for 2011» (en anglès), 06-01-2011. [Consulta: 6 gener 2011].
* ↑ Francia elegirá su candidatura de forma interna para 2011 (en castellà). eurovision-spain-com, 06-01-2011.
* ↑ http://www.esctoday.com/news/read/16661
* ↑ Jiandani, Sanjai. «Georgia confirmas participation in 2011», 03-12-2010. [Consulta: 3 desembre 2010].
* ↑ Mahía, Manu. (en castellà), 16-02-2010.
* ↑ Hondal, Victor. (en anglès), 08-03-2011.
* ↑ Murray, Gavin. Ireland: RTE to announce Eurosong 2011 format (en anglès), 03-10-2010.
* ↑ Rico, Vicente. Jedward con Lipstick representarán a Irlanda en 2011 (en castellà). eurovision-spain.com, 12-02-2011.
* ↑ Webb, Glen. Fresh new format for Ireland in 2011 (en anglès). Eurovision.tv, 26-11-2010.
* ↑ Halldorsson, Bjarni. Icelandic only! - RÚV announces changes to Söngvakeppnin 2011 (en anglès). ESCtoday.com, 02-06-2010.
* ↑ Sigurjón's friends arrebatan a Yohanna el pasaporte islandés a Düsseldorf (en castellà). eurovision-spain.com, 12-02-2011.
* ↑ Busa, A. Söngvakeppnin 2011 on Feb. 12 - Iceland: 16 authors in the battle for Düsseldorf (en anglès). ESCtoday.com, 06-11-2010.
* ↑ Laufer, Gil. Israel: List of participants in Kdam 2011 revealed. esctoday.com, 08-02-11.
* ↑ «Italia se reencuentra con Eurovisión» (en castellà), 03-12-2010. [Consulta: 11 desembre 2010].
* ↑ «Italy will choose its comeback entry through Sanremo» (en anglès), 01-02-2011. [Consulta: 1r febrer 2011].
* ↑ «Latvia:Eirodziesma 2011 on February 26th» (en anglès), 16-11-2010. [Consulta: 16 novembre 2010].
* ↑ «Lithuania confirms Eurovision 2011 participation» (en anglès), 24-11-2010. [Consulta: 24 novembre 2010].
* ↑ «Хамбург и Берлин во трка за Евросонг 2011» (en macedoni). [Consulta: 12 juny 2010].
* ↑ Montebello, Edward. Malta: Enhance the setup (en anglès). ESCtoday.com, 02-06-2010.
* ↑ Glen Vella gana el Song for Europe 2011 y representará a Malta en 2011 (en castellà). eurovision-spain-com, 12-02-2011.
* ↑ La televisión maltesa celebrará su final el 12 de febrero (en castellà). eurovision-spain.com, 20-12-2010.
* ↑ Moldavia confirma su asistencia en Düsseldorf (en castellà). Eurovision-spain.com, 07-12-2010.
* ↑ Jiandani, Sanjay. Moldova: Call for entries and singers (en anglès). ESCtoday.com, 27-12-2010.
* ↑ Al Kaziri, Ghassan. NORWAY - NRK kicks off submissions for 2011 MGP (en anglès). Oikotimes.com, 01-07-2010.
* ↑ Sanna Nielsen y Brolle, a la final del Globen Arena (en castellà). eurovision-spain.com, 12-02-2011.
* ↑ NORWAY - NRK announce MGP 2011 dates (en anglès). Oikotimes.com.
* ↑ «3JS voor Nederland naar het Eurovisie Songfestival, Nationaal Songfestival met vijf liedjes.». twelvepointsdouzepoints.be, 15-07-2010.
* ↑ «NOS quits Eurovision, Dutch participation goes on» (en anglès), 2010. [Consulta: 28 maig 2010].
* ↑ Netherlands decide on January 30 (en anglès). Oikotimes.com, 20-10-2010.
* ↑ García Hernández, José. Polonia publica el reglamento para su preselección para Eurovisión 2011. Eurovision-spain.com, 03-11-2010.
* ↑ Montebello, Edward. A first class ticket to heaven - Poland: Magdalena Tul to Dusseldorf (en anglès). ESCtoday.com, 14-02-2011.
* ↑ First Class Ticket to Heaven (en anglès). Unión Europea de Radiodifusión.
* ↑ Costa, Nelson. PORTUGAL - RTP confirm participation for 2011 (en anglès). Oikotimes.com, 03-06-2010.
* ↑ EUROVISION 2011 - BBC confirms participation to Germany (en anglès). Oikotimes.com, 09-07-2010.
* ↑ Blue con I Can, la elección sorpresa del Reino Unido para Düsseldorf (en castellà). eurovision-spain.com, 30-01-2011.
* ↑ https://archive.today/20120630121109/www.bbc.co.uk/eurovision/news/2010/announcement_2011.shtml
* ↑ Vrăjitoru, Cristina. «România a câştigat locul 3 la Eurovision.» (en romanès), 30-05-2010. [Consulta: 30 maig 2010].
* ↑ ROMANIA - TVR kicks off national selection (en anglès). Oikotimes.com, 01-10-2010.
* ↑ Coroneri, Alenka. «Russia:Channel One confirms participation», 05-12-2010. [Consulta: 5 desembre 2010].
* ↑ Popovic, Luka. «RTS confirms participation for 2011 Eurovision» (en anglès), 06-06-2010. [Consulta: 6 juny 2010].
* ↑ Serbia: Kovac family to compose entry (en anglès). esctoday.com, 19-01-2011.
* ↑ «Skicka in din ansökan!» (en suec). [Consulta: 28 maig 2010].
* ↑ Floras, Stella. Sweden: Melodifestivalen dates and venues announced (en anglès). ESCtoday.com, 13-09-2010.
* ↑ Al Kaziri, Ghassan. SWITZERLAND - SF seeks national final possibilities (en anglès). Oikotimes.com, 11-06-2010.
* ↑ Suiza, con Anna Rossinelli e "In love for a while", primera canción para Düsseldorf (en castellà). Eurovision-spain.com, 11-12-2010.
* ↑ SWITZERLAND - SF decides on December 11 (en anglès). Oikotimes.com, 01-09-2010.
* ↑ «"Eurovision 2011 için büyük anket"» (en anglès). [Consulta: 28 maig 2010].
* ↑ Coroneri, Alenka. UKRAINE - National broadcaster announce 2011 plans today (en anglès). Oikotimes.com, 01-07-2010.
* ↑ Переможницею Національного відбору "Євробачення-2011" стала Міка Ньютон (en ucraniano). Перший Національний, 26-02-2011.
* ↑ 21 participants in the Ukrainian national final (en anglès). eurovision.tv, 13-02-2011.
* ↑ Floras, Stella. «Cyprus: Final running order decided» (en anglès), 24-12-2009. [Consulta: 28 maig 2010].
* ↑ Karageoras, Evangelos. Cyprus decided: Christos Mylordos goes to Germany (en anglès). Oikotimes.com, 10-09-2010.
* ↑ García Hernández, José. El ganador de Perfomance, sera el representante chipriota. Eurovision-spain.com, 21-07-2010.
* ↑ «Resultado del sorteo de distribución de países en semifinales» (en castellà), 17-01-2011. [Consulta: 17 gener 2011].
* ↑ «Results of the Semi-Final Allocation Draw» (en anglès), 17-01-2011. [Consulta: 17 gener 2011].
* ↑ «What's on SBS during Eurovision month» (en anglès). [Consulta: 14 maig 2011].
* ↑ «Programmes - Eurovision Song Contest 2011» (en anglès). [Consulta: 14 maig 2011].
* ↑ Sjónvarp (en feroés). kringvarp.fo.
* ↑ SKEMA PROGRAMORE E RTK-SË - RRJETI TOKËSOR (en albanés). rtklive.com, 14-05-2010.
* ↑ «TV programme guide» (en anglès). [Consulta: 14 maig 2011].

## Enllaços externs

* Eurovision Song Contest